SK Úradný vestník Európskej únie CE 172/26

SPOLOČNÁ POZÍCIA (ES) č. 24/2005

prijatá Radou 18. apríla 2005

na účely prijatia smernice Európskeho parlamentu a Rady 2005/.../ES z ... o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych faktorov (optické žiarenie) (19. samostatná smernica v zmysle článku 16 ods. 1 smernice 89/391/EHS)

(2005/C 172 E/02)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 137 ods. 2,

so zreteľom na návrh Komisie (1) predložený po porade s Poradným výborom pre bezpečnosť a ochranu zdravia pri práci,

so zreteľom na stanovisko Európskeho hospodárskeho a sociálneho výboru (2),

po porade s Výborom regiónov,

konajúc v súlade s postupom ustanoveným v článku 251 zmluvy (3),

keďže:

(1) Podľa zmluvy môže Rada prostredníctvom smerníc prijať minimálne požiadavky na podporu zlepšovania najmä pracovného prostredia, aby sa zaručila vyššia úroveň ochrany zdravia a bezpečnosti pracovníkov. Účelom takýchto smerníc je zamedziť ukladaniu správnych, finančných a zákonných obmedzení takým spôsobom, ktorý by bránil vzniku a rozvoju malých a stredných podnikov.

(2) Oznámenie Komisie týkajúce sa akčného programu súvisiaceho s vykonávaním Charty Spoločenstva o základných sociálnych právach pracovníkov ustanovuje zavedenie minimálnych zdravotných a bezpečnostných požiadaviek týkajúcich sa vystavenia pracovníkov rizikám vyplývajúcim z fyzikálnych faktorov. V septembri 1990 Európsky parlament prijal uznesenie o tomto akčnom programe (4), ktorým vyzýva predovšetkým Komisiu, aby pripravila osobitnú smernicu o rizikách spôsobených hlukom, vibráciami a všetkými ďalšími fyzikálnymi faktormi na pracovisku.

(3) Európsky parlament a Rada prijali ako prvý krok smernicu 2002/44/ES z 25. júna 2002 o minimálnych zdravotných a bezpečnostných požiadavkách vyplývajúcich z vystavenia pracovníkov rizikám vzniknutým pôsobením fyzikálnych faktorov (vibrácie) (16. samostatná smernica v zmysle článku 16 ods. 1 smernice 89/391/EHS) (5). Ďalej 6. februára 2003 Európsky parlament a Rada prijali smernicu 2003/10/ES o minimálnych zdravotných a bezpečnostných požiadavkách, pokiaľ ide o vystavenie pracovníkov rizikám vyplývajúcim z fyzikálnych faktorov (hluk) (17. samostatná smernica v zmysle článku 16 ods. 1 smernice 89/391/EHS) (6). Následne 29. apríla 2004 Európsky parlament a Rada prijali smernicu 2004/40/ES o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych faktorov (elektromagnetické polia) (18. samostatná smernica v zmysle článku 16 ods. 1 smernice 89/391/EHS) (7).

(4) V súčasnosti sa považuje za potrebné zaviesť opatrenia na ochranu pracovníkov pred rizikami spojenými s optickým žiarením v dôsledku jeho účinkov na zdravie a bezpečnosť pracovníkov, najmä poškodenie očí a kože. Zámerom týchto opatrení je nielen zabezpečiť ochranu zdravia a bezpečnosť každého pracovníka jednotlivo, ale aj vytvoriť minimálny základ ochrany pre všetkých pracovníkov v Spoločenstve, aby sa vyhlo možnému narušeniu hospodárskej súťaže.

(5) Táto smernica stanovuje minimálne požiadavky, a teda umožňuje členským štátom zachovať alebo prijať prísnejšie ustanovenia na ochranu pracovníkov, najmä stanovenie nižších limitných hodnôt expozície. Vykonávanie tejto smernice by nemalo byť dôvodom na zníženie dosiahnutej situácie, ktorá už prevláda v jednotlivých členských štátoch.

(6) Systém ochrany pred rizikami optického žiarenia by sa bez prílišných podrobností mal obmedziť na stručné vymedzenie cieľov, ktoré sa majú dosiahnuť, zásad, ktoré je potrebné dodržiavať, a základných hodnôt, ktoré sa majú uplatňovať, tak aby sa členským štátom umožnilo rovnakým spôsobom uplatňovať minimálne požiadavky.

(7) Úroveň expozície optickému žiareniu sa môže účinnejšie znížiť začlenením preventívnych opatrení do projektovania pracovných stanovíšť a voľbou pracovných prostriedkov, postupov a metód, tak aby sa uprednostnilo znižovanie rizík pri zdroji. Ustanovenia súvisiace s pracovnými prostriedkami a metódami takto prispievajú k ochrane dotknutých pracovníkov. V súlade so všeobecnými zásadami prevencie, stanovenými v článku 6 ods. 2 smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (8), kolektívne ochranné opatrenia majú prednosť pred individuálnymi ochrannými opatreniami.

(8) Zamestnávatelia by mali urobiť úpravy s ohľadom na technický pokrok a vedecké poznatky, pokiaľ ide o riziká spojené s expozíciou optickému žiareniu na účely zlepšenia ochrany bezpečnosti a zdravia pracovníkov.

(9) Keďže táto smernica je samostatnou smernicou v zmysle článku 16 ods. 1 smernice 89/391/EHS, uvedená smernica sa uplatňuje na expozíciu pracovníkov optickému žiareniu bez toho, aby boli dotknuté prísnejšie a/alebo osobitnejšie ustanovenia obsiahnuté v tejto smernici.

(10) Táto smernica predstavuje praktický krok na vytvorenie sociálneho rozmeru vnútorného trhu.

(11) Doplnkový prístup na podporu zásady lepšej regulácie a zabezpečenia vyššej úrovne ochrany možno dosiahnuť, ak výrobky zhotovené výrobcami zdrojov optického žiarenia a príslušenstva sú v súlade s harmonizovanými štandardmi zameranými na ochranu zdravia a bezpečnosti užívateľov pred nebezpečenstvom obsiahnutým v týchto výrobkoch; preto nie je potrebné, aby zamestnávatelia opakovali merania alebo výpočty, ktoré už uskutočnili výrobcovia na určenie súladu so základnými bezpečnostnými požiadavkami daného zariadenia, ako je určené v príslušných smerniciach Spoločenstva.

(12) Opatrenia potrebné na vykonávanie tejto smernice by sa mali prijímať v súlade s rozhodnutím Rady 1999/468/ES z 28. júna 1999, ktorým sa ustanovujú postupy na výkon vykonávacích právomocí prenesených na Komisiu (9).

(13) Dodržiavanie limitných hodnôt expozície by malo poskytovať vysokú úroveň ochrany, pokiaľ ide o účinky na zdravie, ktoré môžu vyplývať z vystavenia optickému žiareniu. Keďže sa však uplatňovanie limitných hodnôt expozície a technických kontrol nepovažuje za vhodné v prípade vystavenia prírodným zdrojom optického žiarenia, pri posudzovaní rizika a znižovaní rizík vystavenia slnečnému žiareniu sú rozhodujúce preventívne opatrenia vrátane informácií a školení pre pracovníkov.

(14) V súlade s odsekom 34 Medziinštitucionálnej dohody o lepšom zákonodarstve (10) sa členské štáty podporujú, aby pre seba a v záujme Spoločenstva vypracovali vlastné tabuľky, ktoré budú podľa možnosti vysvetľovať vzájomný vzťah medzi smernicou a transpozičnými opatreniami, a uverejnili ich,

PRIJALI TÚTO SMERNICU:

ODDIEL I

VŠEOBECNÉ USTANOVENIA

Článok 1

Účel a rozsah pôsobnosti

1. Táto smernica, ktorá je 19. samostatnou smernicou v zmysle článku 16 ods. 1 smernice 89/391/EHS, stanovuje minimálne požiadavky na ochranu pracovníkov pred rizikami pre ich zdravie a bezpečnosť, vyplývajúcimi, alebo u ktorých je pravdepodobnosť, že vyplývajú, z vystavenia optickému žiareniu počas ich práce.

2. Táto smernica sa vzťahuje na riziko pre zdravie a bezpečnosť pracovníkov v dôsledku nepriaznivých účinkov na oči a kožu, spôsobených expozíciou optickému žiareniu.

3. Smernica 89/391/EHS sa v plnom rozsahu uplatňuje na celú oblasť uvádzanú v odseku 1 bez toho, aby boli dotknuté prísnejšie a/alebo osobitnejšie ustanovenia obsiahnuté v tejto smernici.

Článok 2

Vymedzenie pojmov

Na účely tejto smernice sa uplatňujú tieto pojmy:

a) optické žiarenie: akékoľvek elektromagnetické žiarenie s vlnovou dĺžkou od 100 nm do 1 mm. Spektrum optického žiarenia sa delí na ultrafialové žiarenie, viditeľné žiarenie a infračervené žiarenie: i) ultrafialové žiarenie: optické žiarenie s vlnovou dĺžkou od 100 nm do 400 nm. Ultrafialová oblasť sa delí na UVA (315 – 400 nm), UVB (280 – 315 nm) a UVC (100 – 280 nm); ii) viditeľné žiarenie: optické žiarenie s vlnovou dĺžkou od 380 nm do 780 nm; iii) infračervené žiarenie: optické žiarenie s vlnovou dĺžkou od 780 nm do 1 mm. Infračervená oblasť sa delí na IRA (780 – 1 400 nm), IRB (1 400 – 3 000 nm) a IRC (3 000 nm – 1 mm);

b) laser (zosilňovanie svetla pomocou stimulovanej emisie žiarenia): akékoľvek zariadenie, ktoré môže byť prispôsobené na výrobu alebo zosilňovanie elektromagnetického žiarenia v rozsahu vlnovej dĺžky optického žiarenia predovšetkým procesom kontrolovanej stimulovanej emisie;

c) žiarenie laserov: optické žiarenie laserov;

d) nekoherentné žiarenie: akékoľvek iné optické žiarenie ako žiarenie laserov;

e) limitné hodnoty expozície: limitné hodnoty expozície optickému žiareniu, ktoré sa priamo zakladajú na známych účinkoch na zdravie a biologických dôvodoch. Dodržiavanie týchto limitov zabezpečí, že pracovníci, ktorí sú vystavení umelým zdrojom optického žiarenia, sú chránení proti všetkým známym zdraviu škodlivým účinkom;

f) ožiarenosť (E) alebo hustota žiarivého toku: žiarivý tok dopadajúci na jednotku plochy na povrch vyjadrený vo wattoch na štvorcový meter (W m-2);

g) dávka ožiarenia (H): časový integrál ožiarenosti, vyjadrený v jouloch na štvorcový meter (J m-2);

h) žiara (L): žiarivý tok alebo výstup energie na jednotku priestorového uhla na jednotku plochy, vyjadrený vo wattoch na štvorcový meter na steradián (W m-2 sr-1);

i) úroveň: kombinácia intenzity ožiarenia, dávky ožiarenia a žiary, ktorej je pracovník vystavený.

Článok 3

Limitné hodnoty expozície

1. Limitné hodnoty expozície pre nekoherentné žiarenie, odlišné od prírodných zdrojov optického žiarenia, sú stanovené v prílohe I.

2. Limitné hodnoty expozície pre laserové žiarenie sú stanovené v prílohe II.

ODDIEL II

POVINNOSTI ZAMESTNÁVATEĽOV

Článok 4

Určenie expozície a posúdenie rizík

1. Pri plnení povinností stanovených v článku 6 ods. 3 a článku 9 ods. 1 smernice 89/391/EHS zamestnávateľ v prípade pracovníkov vystavených umelým zdrojom optického žiarenia posúdi, a ak je to potrebné, zmeria a/alebo vypočíta úrovne vystavenia optickému žiareniu, ktorému sú pracovníci pravdepodobne vystavení, tak aby bolo možné určiť opatrenia a zaviesť do praxe platné obmedzenia obmedzujúce expozíciu. Metodika, ktorá sa uplatňuje pri posúdení, meraní a/alebo výpočte, dodržiava pri laserovom žiarení normy Medzinárodnej elektrotechnickej komisie (IEC) a pri nekoherentnom žiarení odporúčanie Medzinárodnej komisie pre osvetlenie (CIE) a Európskeho výboru pre normalizáciu (CEN). V prípadoch expozícií, na ktoré sa nevzťahujú tieto normy a odporúčania, a kým sa nezavedú vhodné štandardy alebo odporúčania EÚ, sa posúdenie, meranie a/alebo výpočet uskutoční použitím dostupných vnútroštátnych alebo medzinárodných vedecky založených usmernení. V oboch prípadoch expozície sa pri posúdení môžu zohľadniť údaje poskytnuté výrobcami zariadenia, ak sa naň vzťahujú príslušné smernice Spoločenstva.

2. Pri plnení povinností stanovených v článku 6 ods. 3 a článku 9 ods. 1 smernice 89/391/EHS zamestnávateľ v prípade pracovníkov vystavených prírodným zdrojom optického žiarenia posudzuje riziko pre zdravie a bezpečnosť tak, aby bolo možné určiť a zaviesť do praxe potrebné opatrenia na minimalizáciu týchto rizík.

3. Posúdenie, meranie a/alebo výpočet uvedený v odseku 1 a posúdenie uvedené v odseku 2 plánujú a vykonávajú príslušné služby alebo osoby vo vhodných intervaloch, berúc do úvahy najmä ustanovenia článkoch 7 a 11 smernice 89/391/EHS, týkajúce sa nevyhnutných príslušných služieb alebo osôb a konzultácie a účasti pracovníkov. Údaje získané z posúdenia, vrátane údajov získaných z merania a/alebo výpočtov úrovne expozície uvedenej v odseku 1, sa zachovajú vo vhodnej forme, aby bolo možné do nich neskôr nahliadnuť.

4. Podľa článku 6 ods. 3 smernice 89/391/EHS zamestnávateľ pri hodnotení rizík venuje osobitnú pozornosť:

a) úrovni, rozsahu vlnovej dĺžky a trvania expozície umelým zdrojom optického žiarenia;

b) expozícii prírodným zdrojom optického žiarenia;

c) limitným hodnotám expozície uvedeným v článku 3 tejto smernice;

d) všetkým vplyvom týkajúcim sa zdravia a bezpečnosti pracovníkov, ktorí patria do osobitne citlivých rizikových skupín;

e) všetkým možným vplyvom na zdravie a bezpečnosť pracovníkov, ktoré vyplývajú zo vzájomného pôsobenia medzi optickým žiarením a fotosenzitívnymi chemickými látkami na pracovisku;

f) všetkým nepriamym vplyvom, ako je dočasné oslepenie, výbuch alebo požiar;

g) existencii náhradného zariadenia určeného na zníženie úrovní expozície optickému žiareniu;

h) primeraným informáciám získaným z vykonávania zdravotného dozoru vrátane publikovaných informácií, pokiaľ je to možné;

i) viacnásobným zdrojom expozície optickému žiareniu;

j) klasifikácii lasera, tak ako je definovaná v súlade s príslušnými normami IEC a vo vzťahu ku každému umelému zdroju, ktorý by mohol spôsobiť podobné poškodenie ako laser triedy 3 B alebo 4, každej podobnej klasifikácii;

k) informáciám poskytovaným výrobcami zdrojov optického žiarenia a súvisiacich pracovných prostriedkov v súlade s príslušnými smernicami Spoločenstva.

5. Zamestnávateľ musí mať posúdenie rizika v súlade s článkom 9 ods. 1 písm. a) smernice 89/391/EHS a určí, ktoré opatrenia sa musia prijať v súlade s článkami 5 a 6 tejto smernice. Posúdenie rizík sa zaznamená na vhodné médium podľa vnútroštátneho práva a postupu; môže obsahovať odôvodnenie zamestnávateľa, že povaha a rozsah rizika súvisiaceho s optickým žiarením si nevyžadujú ďalšie podrobné posúdenie rizika. Posúdenie rizík sa pravidelne aktualizuje, najmä ak došlo k závažným zmenám, ktoré by mohli spôsobiť jeho neaktuálnosť, alebo ak výsledky zdravotného dozoru ukážu, že aktualizácia je potrebná.

Článok 5

Ustanovenia zamerané na odstránenie alebo zníženie rizík

1. Berúc do úvahy technický pokrok a dostupnosť opatrení na kontrolu rizika pri zdroji, riziká vznikajúce z vystavenia optickému žiareniu sa obmedzujú alebo znižujú na minimum.

Zníženie rizík vznikajúcich expozíciou optickému žiareniu sa zakladá na všeobecných zásadách prevencie, ustanovených v smernici 89/391/EHS.

2. Ak posúdenie rizika uskutočnené v súlade s článkom 4 ods. 1 pre pracovníkov vystavených umelým zdrojom optického žiarenia ukazuje, že limitné hodnoty expozície môžu byť prekročené, zamestnávateľ vypracuje a uskutoční akčný plán zložený z technických a/alebo organizačných opatrení, ktorý zohľadní predovšetkým:

a) ostatné pracovné metódy, ktoré znižujú riziko optického žiarenia;

b) voľbu zariadenia, ktoré vzhľadom na prácu, ktorá sa má vykonať, vyžaruje menej optického žiarenia;

c) technické opatrenia na zníženie optického žiarenia vrátane použitia blokovacích, tieniacich alebo podobných mechanizmov na ochranu zdravia tam, kde je to potrebné;

d) vhodné programy na údržbu pracovných prostriedkov, pracovísk a systémov pracovných stanovíšť;

e) návrh a dispozičné riešenie pracovísk a pracovných stanovíšť;

f) obmedzenie trvania a úrovne expozície;

g) dostupnosť vhodných osobných ochranných prostriedkov;

h) pokyny výrobcu zariadenia, pokiaľ sa naň vzťahujú príslušné smernice Spoločenstva.

3. Ak posúdenie rizika vykonané v súlade s článkom 4 ods. 2 preukazuje riziko pre pracovníkov vystavených prírodným zdrojom optického žiarenia, zamestnávateľ vypracuje a vykoná akčný plán s technickými a/alebo organizačnými opatreniami na minimalizáciu zdravotných a bezpečnostných rizík.

4. Na základe posúdenia rizika vykonaného v súlade s článkom 4 pracoviská, na ktorých by pracovníci mohli byť vystavení úrovni optického žiarenia z prírodných zdrojov presahujúcej limitné hodnoty expozície, sa označia vhodnými označeniami v súlade so smernicou Rady 92/58/EHS z 24. júna 1992 o minimálnych požiadavkách na zaistenie bezpečnostných a/alebo zdravotných označení pri práci (9. samostatná smernica v zmysle článku 16 ods. 1 smernice 89/391/EHS) (11). Kde je to technicky možné a kde je riziko, že by mohli byť prekročené limitné hodnoty expozície, príslušné oblasti sa vyznačujú a obmedzuje sa prístup do nich.

5. Ak sa napriek opatreniam prijatým zamestnávateľom na dodržiavanie tejto smernice v súvislosti s umelými zdrojmi optického žiarenia limitné hodnoty expozície prekročia, zamestnávateľ okamžite podnikne kroky na zníženie expozície pod limitné hodnoty expozície. Zamestnávateľ zisťuje dôvody, pre ktoré sa limitné hodnoty expozície prekročili, a príslušným spôsobom upravuje ochranné a preventívne opatrenia, aby zabránil opakovanému prekročeniu limitných hodnôt expozície. V žiadnom prípade nesmú byť pracovníci vystavení vyšším hodnotám ako limitným hodnotám expozície.

6. Podľa článku 15 smernice 89/391/EHS zamestnávateľ prispôsobuje opatrenia uvedené v tomto článku požiadavkám pracovníkov patriacich k osobitne citlivým rizikovým skupinám.

Článok 6

Informovanie a školenie pracovníkov

Bez toho, aby boli dotknuté články 10 a 12 smernice 89/391/EHS, zamestnávateľ zabezpečí, aby pracovníci, ktorí sú vystavení rizikám optického žiarenia pri práci, a/alebo ich zástupcovia dostali všetky potrebné informácie a školenie súvisiace s výsledkami posúdenia rizika stanoveného v článku 4 tejto smernice, ktoré sa týkajú najmä:

a) opatrení prijatých na vykonávanie tejto smernice;

b) limitných hodnôt expozície a s nimi spojených možných rizík;

c) výsledkov posúdenia, merania a/alebo výpočtov úrovne expozície optickému žiareniu, vykonaných v súlade s článkom 4 tejto smernice, spolu s výkladom ich významu a možných rizík;

d) spôsobov zistenia škodlivých účinkov ožiarenia na zdravie a spôsobov, ako ich oznámiť;

e) podmienok, za ktorých majú pracovníci právo na zdravotný dohľad;

f) bezpečných pracovných postupov na minimalizovanie rizík z expozície;

g) správneho používania vhodných osobných ochranných prostriedkov.

Článok 7

Porady a účasť pracovníkov

Podľa článku 11 smernice 89/391/EHS sa konajú porady s pracovníkmi a/alebo s ich zástupcami o veciach upravených touto smernicou.

ODDIEL III

RÔZNE USTANOVENIA

Článok 8

Zdravotné prehliadky

1. Bez toho, aby bol dotknutý článok 14 smernice 89/391/EHS, členské štáty prijmú ustanovenia na zabezpečenie primeraných zdravotných prehliadok pracovníkov, ak výsledok posúdenia rizík podľa článku 4 tejto smernice preukazuje významné riziko pre ich zdravie. Tieto ustanovenia, vrátane požiadaviek ustanovených na zdravotné záznamy a na ich dostupnosť, sa zavedú v súlade s vnútroštátnym právom a/alebo praxou.

2. Členské štáty prijmú opatrenia na zabezpečenie toho, aby sa pre každého pracovníka, ktorý sa podrobuje zdravotnej prehliadke v súlade s odsekom 1, vyhotovili a aktualizovali zdravotné záznamy. Zdravotné záznamy obsahujú súhrn výsledkov vykonaných zdravotných prehliadok. Uchovávajú sa vo vhodnej forme, aby sa do nich mohlo nahliadnuť aj neskôr, berúc do úvahy ich dôvernosť. Kópie príslušných záznamov sa na požiadanie vydajú príslušnému orgánu, berúc do úvahy ich dôvernosť. Jednotliví pracovníci majú na požiadanie prístup k svojim osobným zdravotným záznamom.

3. Ak sa z výsledku zdravotnej prehliadky zistilo, že pracovník má identifikovateľné ochorenie alebo nepriaznivý zdravotný dôsledok, ktorý lekár alebo závodný lekár považuje za výsledok vystavenia optickému žiareniu pri práci:

a) lekár alebo iná vhodne kvalifikovaná osoba informuje pracovníka o výsledku osobne. Pracovník dostáva predovšetkým informácie a rady, ktoré sa týkajú každej zdravotnej prehliadky, ktorú má podstúpiť po ukončení expozície;

b) zamestnávateľ je informovaný o všetkých závažných zisteniach zdravotnej prehliadky, berúc do úvahy lekárske tajomstvo;

c) zamestnávateľ: — preskúma posúdenie rizík, ktoré sa vykoná podľa článku 4, — preskúma opatrenia prijaté v zmysle článku 5 na vylúčenie alebo zníženie rizika, — zohľadní rady závodného lekára alebo inej príslušne kvalifikovanej osoby, alebo príslušného úradu pri vykonávaní akéhokoľvek opatrenia potrebného na vylúčenie alebo zníženie rizika v súlade s článkom 5 vrátane možnosti preložiť pracovníka na inú prácu, pri ktorej nie je riziko vystavenia, ktoré prekračuje zodpovedajúce limitné hodnoty expozície, a — zabezpečí priebežné zdravotné prehliadky a kontrolu zdravotného stavu všetkých ostatných pracovníkov, ktorí boli podobne exponovaní. V takýchto prípadoch môže príslušný lekár alebo závodný lekár, alebo príslušný úrad navrhnúť, aby sa exponované osoby podrobili lekárskemu vyšetreniu.

Článok 9

Sankcie

Členské štáty ustanovia vhodné sankcie za porušenie vnútroštátnych právnych predpisov prijatých podľa tejto smernice. Tieto sankcie musia byť účinné, primerané a odrádzajúce.

Článok 10

Technické zmeny a doplnenia

1. Akúkoľvek úpravu limitných hodnôt expozície stanovených v prílohách prijme Rada a Európsky parlament v súlade s postupom stanoveným v článku 137 ods. 2 zmluvy.

2. Zmeny a doplnenia príloh výlučne technického charakteru v súlade s:

a) prijatím smerníc v oblasti technickej harmonizácie a štandardizácie s ohľadom na navrhovanie, stavbu, výrobu alebo konštrukciu pracovných prostriedkov a/alebo pracovísk;

b) technickým pokrokom, zmenami v najpodstatnejších harmonizovaných európskych normách alebo medzinárodných špecifikáciách a novými vedeckými poznatkami o expozícii optickému žiareniu na pracoviskách,

sa prijmú v súlade s postupom stanoveným v článku 11 ods. 2.

Článok 11

Výbor

1. Komisii pomáha výbor uvedený v článku 17 smernice 89/391/EHS.

2. Ak sa odkazuje na tento odsek, uplatňujú sa články 5 a 7 rozhodnutia 1999/468/ES so zreteľom na ustanovenia jeho článku 8.

Lehota ustanovená v článku 5 ods. 6 rozhodnutia 1999/468/ES je tri mesiace.

3. Výbor prijme svoj rokovací poriadok.

ODDIEL IV

ZÁVEREČNÉ USTANOVENIA

Článok 12

Správy

Každých päť rokov členské štáty poskytnú Komisii správu o praktickom vykonávaní tejto smernice s uvedením stanovísk sociálnych partnerov.

Každých päť rokov Komisia informuje Európsky parlament, Radu, Európsky hospodársky a sociálny výbor a Poradný výbor pre bezpečnosť a ochranu zdravia pri práci o obsahu týchto správ, jej hodnotení vývoja v danej oblasti a akejkoľvek činnosti, ktorá môže byť opodstatnená v zmysle nových vedeckých poznatkov.

Článok 13

Transpozícia

1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do ... (12). Bezodkladne o tom informujú Komisiu.

Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty oznámia Komisii znenie vnútroštátnych právnych predpisov, ktoré prijmú alebo prijali v oblasti pôsobnosti tejto smernice

Článok 14

Nadobudnutie účinnosti

Táto smernica nadobúda účinnosť dňom jej uverejnenia v Úradnom vestníku Európskej únie.

Článok 15

Adresáti

Táto smernica je určená členským štátom.

V Za Európsky parlament predseda ... Za Radu predseda ...

(1) Ú. v. ES C 77, 18.3.1993, s. 12, a Ú. v. ES C 230, 19.8.1994, s. 3.

(2) Ú. v. ES C 249, 13.9.1993, s. 28.

(3) Stanovisko Európskeho parlamentu z 20. apríla 1994 (Ú. v. ES C 128, 9.5.1994, s. 146), potvrdené 16. septembra 1999 (Ú. v. ES C 54, 25.2.2000, s. 75), spoločná pozícia Rady z 18. apríla 2005 a pozícia Európskeho parlamentu z .... (zatiaľ neuverejnená v úradnom vestníku).

(4) Ú. v. ES C 260, 15.10.1990, s. 167.

(5) Ú. v. ES L 177, 6.7.2002, s. 13.

(6) Ú. v. EÚ L 42, 15.2.2003, s. 38.

(7) Ú. v. EÚ L 159, 30.4.2004, s. 1. Opravené: Ú. v. EÚ L 184, 24.5.2004, s. 1.

(8) Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

(9) Ú. v. ES L 184, 17.7.1999, s. 23.

(10) Ú. v. EÚ C 321, 31.12.2003, s. 1.

(11) Ú. v. ES L 245, 26.8.1992, s. 23.

(12) 4 roky po nadobudnutí účinnosti tejto smernice.

PRÍLOHA I NEKOHERENTNÉ OPTICKÉ ŽIARENIE Biofyzikálne významné hodnoty expozície optickému žiareniu možno stanoviť pomocou nasledujúcich vzorcov. Výber vzorcov, ktoré sa majú použiť, závisí od rozsahu žiarenia vyžiareného zdrojom a výsledky by sa mali porovnať so zodpovedajúcimi limitnými hodnotami expozície, ktoré sú uvedené v tabuľke 1.1. Danému zdroju optického žiarenia môže zodpovedať viacero hodnôt expozície a zodpovedajúcich limitných hodnôt expozície. Číslovanie a) až o) sa týka zodpovedajúcich riadkov tabuľky 1.1. a) (Heff platí len v rozsahu 180 až 400 nm) b) (HUVA platí len v rozsahu 315 až 400 nm) c), d) ( LB platí len v rozsahu 300 až 700 nm) e), f) (EB platí len v rozsahu 300 až 700 nm) g) až l) (Príslušné hodnoty λ1 a λ2 pozri v tabuľke 1.1) m), n) (EIR platí len v rozsahu 780 až 3 000 nm) o) (Hskin platí len v rozsahu 380 až 3 000 nm) Na účely tejto smernice vyššie uvedené vzorce môžu byť nahradené nasledujúcimi výrazmi a môžu sa používať diskrétne hodnoty, ktoré sú uvedené v týchto tabuľkách: a) a Heff = Eeff · Δt b) a HUVA = EUVA · Δt c), d) e), f) g) až l) (Príslušné hodnoty λ1 a λ2 pozri v tabuľke 1.1) m), n) o) a Hskin = Eskin·Δt Poznámky: Eλ (λ,t), Eλ spektrálna ožiarenosť alebo spektrálna hustota žiarivého toku: žiarivý tok dopadajúci na jednotku plochy na povrch, vyjadrený vo wattoch na štvorcový meter na nanometer [W m-2 nm-1]; hodnoty Eλ (λ,t) a Eλ pochádzajú z meraní alebo ich môže poskytnúť výrobca zariadenia; Eeff efektívna ožiarenosť (UV časť spektra): vypočítaná ožiarenosť v rozsahu UV vlnových dĺžok 180 až 400 nm, spektrálne vážená pomocou S (λ), vyjadrená vo wattoch na štvorcový meter [W m-2]; H dávka ožiarenia, integrál ožiarenosti v čase, vyjadrený v jouloch na štvorcový meter (J m-2); Heff efektívna dávka ožiarenia: dávka ožiarenia, spektrálne vážená pomocou S (λ), vyjadrená v jouloch na štvorcový meter [J m-2]; EUVA celková ožiarenosť (UVA): vypočítaná ožiarenosť v rozsahu UVA vlnových dĺžok 315 až 400 nm, vyjadrená vo wattoch na štvorcový meter [W m-2]; HUVA dávka ožiarenia, integrál v čase a vlnovej dĺžke v rozsahu UVA vlnových dĺžok 315 až 400 nm, vyjadrená v jouloch na štvorcový meter [J m-2]; S (λ) spektrálna váhová funkcia, ktorá zohľadňuje zdravotné účinky UV žiarenia na oči a kožu v závislosti od vlnovej dĺžky (tabuľka 1.2) [bezrozmerná]; t, Δt čas expozície, vyjadrený v sekundách [s]; λ vlnová dĺžka, vyjadrená v nanometroch [nm]; Δ λ šírka pásma intervalov vo výpočte alebo pri meraní, vyjadrená v nanometroch [nm] L(λ), Lλ spektrálna žiara zdroja, vyjadrená vo wattoch na štvorcový meter na steradián na nanometer [W m- 2 sr –1 nm-1]; R (λ) spektrálna váhová funkcia, ktorá zohľadňuje účinky viditeľného a IRA žiarenia na tepelné poškodenie očí v závislosti od vlnovej dĺžky (tabuľka 1.3) [bezrozmerná]; LR efektívna žiara (tepelné poškodenie): vypočítaná žiara, spektrálne vážená pomocou R (λ), vyjadrená vo wattoch na štvorcový meter na steradián [W m- 2 sr –1]; B (λ) spektrálna váhová funkcia, ktorá zohľadňuje závislosť fotochemického poškodenia očí od vlnovej dĺžky žiarenia modrého svetla (tabuľka 1.3) [bezrozmerná]; LB efektívna žiara (modré svetlo): vypočítaná žiara, spektrálne vážená pomocou B (λ), vyjadrená vo wattoch na štvorcový meter na steradián [W m- 2 sr –1]; EB efektívna ožiarenosť (modré svetlo): vypočítaná ožiarenosť, spektrálne vážená pomocou B (λ), vyjadrená vo wattoch na štvorcový meter [W m-2]; EIR celková ožiarenosť (tepelné poškodenie): vypočítaná ožiarenosť v rozsahu infračervených vlnových dĺžok 780 až 3 000 nm, vyjadrená vo wattoch na štvorcový meter [W m-2]; Eskin celková ožiarenosť (viditeľné, IRA a IRB): vypočítaná ožiarenosť v rozsahu viditeľných a infračervených vlnových dĺžok 380 až 3 000 nm, vyjadrená vo wattoch na štvorcový meter [W m-2]; Hskin dávka ožiarenia, integrál v čase a vlnovej dĺžke alebo súčet ožiarenosti v rozsahu viditeľných a infračervených vlnových dĺžok 380 až 3 000 nm, vyjadrená v jouloch na štvorcový meter (J m-2); α zorný uhol: uhol, pod ktorým vidieť zjavný zdroj vnímaný z bodu v priestore, vyjadrený v miliradiánoch (mrad). Zjavný zdroj je skutočný alebo virtuálny predmet, ktorý vytvára najmenší možný obraz na sietnici. Tabuľka 1.1: Limitné hodnoty expozície pre nekoherentné optické žiarenie Index Vlnová dĺžka nm Limitné hodnoty expozície Jednotky Poznámka Časť tela Riziko a) 180 – 400 (UVA, UVB a UVC) Heff = 30 Denná hodnota 8 hodín [J m-2] očná rohovka spojivka šošovkakoža photokeratitis conjunctivitis cataractogenesis erythema elastosis rakovina kože b) 315 – 400 (UVA) HUVA = 104 Denná hodnota 8 hodín [J m-2] očná šošovka cataractogenesis c) 300 – 700 (Modré svetlo) pozri poznámku 1 LB: [W m-2 sr-1] t: [sekundy] pre α ≥ 11 mrad očná sietnica photoretinitis for t ≤ 10 000 s d) 300 – 700 (Modré svetlo) pozri poznámku 1 LB = 100 pre t ≤ 10 000 s [W m-2 sr-1] e) 300 – 700 (Modré svetlo) pozri poznámku 1 EB: [W m-2] t: [sekundy] pre α ≥ 11 mrad pozri poznámku 2 pre t ≤ 10 000 s f) 300 – 700 (Modré svetlo) pozri poznámku 1 EB = 0,01 t >10 000 s [W m-2] g) 380 – 1400 (Viditeľné a IRA) [W m-2 sr-1] Cα = 1,7 pre α ≤ 1,7 mrad Cα = α pre 1,7 ≤ α ≤ 100 mrad Cα = 100 pre α > 100 mrad λ1= 380; λ2= 1 400 očná sietnica popálenie očnej sietnice pre t >10 s h) 380 – 1400 (Viditeľné a IRA) LR: [W m-2 sr-1] t: [sekundy] pre 10 μs ≤ t ≤ 10 s i) 380 – 1400 (Viditeľné a IRA) [Wm-2 sr-1] pre t <10 μs j) 780 – 1 400 (IRA) [W m-2 sr-1] Cα = 11 pre α ≤ 11 mrad Cα = α pre 11≤ α ≤ 100 mrad Cα = 100 pre α > 100 mrad (meracie pole pohľadu: 11 mrad) λ1= 780; λ2= 1 400 očná sietnica popálenie očnej sietnice pre t > 10 s k) 780 – 1 400 (IRA) LR: [W m-2 sr-1] t: [sekundy] pre 10 μs ≤ t ≤ 10 s l) 780 – 1 400 (IRA) [W m-2 sr-1] pre t < 10 μs m) 780 – 3 000 (IRA a IRB) EIR = 18 000 t-0,75 pre t ≤ 1 000 s E: [W m-2] t: [sekundy] očná rohovka šošovka popálenie sietnice cataractogenesis n) 780 – 3 000 (IRA a IRB) EIR = 100 pre t > 1 000 s [W m-2] o) 380 – 3 000 (Viditeľné, IRA a IRB) Hskin = 20 000 t0,25 pre t > 10 s H: [J m-2] t: [sekundy] koža popálenie Poznámka 1: Rozsah 300 až 700 nm zahŕňa časť UVB, celé UVA a väčšinu viditeľného žiarenia; avšak súvisiace riziko sa obyčajne nazýva riziko „modrého svetla“. Presne povedané modré svetlo zahŕňa len interval približne 400 až 490 nm. Poznámka 2: V prípade pevného zafixovania veľmi malých zdrojov so zorným uhlom < 1 mrad môže sa LB zmeniť na EB. Toto obyčajne platí len pre prístroje na meranie zraku alebo stabilizované oko počas anestézie. Maximálny „čas tupého pohľadu“ sa určí: tmax = 100/EB, kde EB je vyjadrená v W m-2. V dôsledku pohybov oka počas normálneho videnia toto nepresiahne 100 s.

Tabuľka 1.2: S (λ) [bezrozmerná], 180 nm až 400 nm λ v nm S (λ) 180 0,0120 181 0,0126 182 0,0132 183 0,0138 184 0,0144 185 0,0151 186 0,0158 187 0,0166 188 0,0173 189 0,0181 190 0,0190 191 0,0199 192 0,0208 193 0,0218 194 0,0228 195 0,0239 196 0,0250 197 0,0262 198 0,0274 199 0,0287 200 0,0300 201 0,0334 202 0,0371 203 0,0412 204 0,0459 205 0,0510 206 0,0551 207 0,0595 208 0,0643 209 0,0694 210 0,0750 211 0,0786 212 0,0824 213 0,0864 214 0,0906 215 0,0950 216 0,0995 217 0,1043 218 0,1093 219 0,1145 220 0,1200 221 0,1257 222 0,1316 223 0,1378 224 0,1444 225 0,1500 226 0,1583 227 0,1658 228 0,1737 229 0,1819 230 0,1900 231 0,1995 232 0,2089 233 0,2188 234 0,2292 235 0,2400 236 0,2510 237 0,2624 238 0,2744 239 0,2869 240 0,3000 241 0,3111 242 0,3227 243 0,3347 244 0,3471 245 0,3600 246 0,3730 247 0,3865 248 0,4005 249 0,4150 250 0,4300 251 0,4465 252 0,4637 253 0,4815 254 0,5000 255 0,5200 256 0,5437 257 0,5685 258 0,5945 259 0,6216 260 0,6500 261 0,6792 262 0,7098 263 0,7417 264 0,7751 265 0,8100 266 0,8449 267 0,8812 268 0,9192 269 0,9587 270 1,0000 271 0,9919 272 0,9838 273 0,9758 274 0,9679 275 0,9600 276 0,9434 277 0,9272 278 0,9112 279 0,8954 280 0,8800 281 0,8568 282 0,8342 283 0,8122 284 0,7908 285 0,7700 286 0,7420 287 0,7151 288 0,6891 289 0,6641 290 0,6400 291 0,6186 292 0,5980 293 0,5780 294 0,5587 295 0,5400 296 0,4984 297 0,4600 298 0,3989 299 0,3459 300 0,3000 301 0,2210 302 0,1629 303 0,1200 304 0,0849 305 0,0600 306 0,0454 307 0,0344 308 0,0260 309 0,0197 310 0,0150 311 0,0111 312 0,0081 313 0,0060 314 0,0042 315 0,0030 316 0,0024 317 0,0020 318 0,0016 319 0,0012 320 0,0010 321 0,000819 322 0,000670 323 0,000540 324 0,000520 325 0,000500 326 0,000479 327 0,000459 328 0,000440 329 0,000425 330 0,000410 331 0,000396 332 0,000383 333 0,000370 334 0,000355 335 0,000340 336 0,000327 337 0,000315 338 0,000303 339 0,000291 340 0,000280 341 0,000271 342 0,000263 343 0,000255 344 0,000248 345 0,000240 346 0,000231 347 0,000223 348 0,000215 349 0,000207 350 0,000200 351 0,000191 352 0,000183 353 0,000175 354 0,000167 355 0,000160 356 0,000153 357 0,000147 358 0,000141 359 0,000136 360 0,000130 361 0,000126 362 0,000122 363 0,000118 364 0,000114 365 0,000110 366 0,000106 367 0,000103 368 0,000099 369 0,000096 370 0,000093 371 0,000090 372 0,000086 373 0,000083 374 0,000080 375 0,000077 376 0,000074 377 0,000072 378 0,000069 379 0,000066 380 0,000064 381 0,000062 382 0,000059 383 0,000057 384 0,000055 385 0,000053 386 0,000051 387 0,000049 388 0,000047 389 0,000046 390 0,000044 391 0,000042 392 0,000041 393 0,000039 394 0,000037 395 0,000036 396 0,000035 397 0,000033 398 0,000032 399 0,000031 400 0,000030

Tabuľka 1.3: B (λ), R (λ) [bezrozmerná], 380 nm až 1 400 nm λ v nm B (λ) R (λ) 300 ≤ λ < 380 0,01 — 380 0,01 0,1 385 0,013 0,13 390 0,025 0,25 395 0,05 0,5 400 0,1 1 405 0,2 2 410 0,4 4 415 0,8 8 420 0,9 9 425 0,95 9,5 430 0,98 9,8 435 1 10 440 1 10 445 0,97 9,7 450 0,94 9,4 455 0,9 9 460 0,8 8 465 0,7 7 470 0,62 6,2 475 0,55 5,5 480 0,45 4,5 485 0,32 3,2 490 0,22 2,2 495 0,16 1,6 500 0,1 1 500 < λ ≤ 600 100,02·(450 - λ) 1 600 < λ ≤ 700 0,001 1 700 < λ ≤ 1 050 — 100,002·(700 - λ) 1 050 < λ ≤ 1 150 — 0,2 1 150 < λ ≤ 1 200 — 0,2 · 100,02·(1 150 - λ) 1 200 < λ ≤ 1 400 — 0,02

PRÍLOHA II OPTICKÉ ŽIARENIE LASEROV Biofyzikálne významné hodnoty expozície optickému žiareniu možno stanoviť pomocou nasledujúcich vzorcov. Výber vzorcov, ktoré sa majú použiť, závisí od vlnovej dĺžky a trvania žiarenia vyžiareného zdrojom a výsledky by sa mali porovnať so zodpovedajúcimi limitnými hodnotami expozície, ktoré sú uvedené v tabuľkách 2.2 – 2.4. Danému zdroju optického žiarenia lasera môže zodpovedať viac hodnôt expozície a príslušných limitných hodnôt expozície. Koeficienty použité na výpočty v rámci tabuliek 2.2 – 2.4 sú uvedené v tabuľke 2.5 a korekcie na opakovanú expozíciu sú uvedené v tabuľke 2.6. Poznámky: dP výkon vyjadrený vo wattoch [W]; dA plocha vyjadrená v štvorcových metroch [m2]; E (t), E ožiarenosť alebo hustota žiarivého toku: žiarivý tok na jednotku plochy, obyčajne vyjadrený vo wattoch na štvorcový meter [W m-2]; hodnoty E(t), E pochádzajú z meraní alebo ich môže poskytnúť výrobca zariadenia; H dávka ožiarenia, integrál ožiarenosti v čase, vyjadrený v jouloch na štvorcový meter [J m-2]; t čas expozície, vyjadrený v sekundách [s]; λ vlnová dĺžka, vyjadrená v nanometroch [nm]; γ hraničný priestorový uhol meraného zorného poľa, vyjadrený v miliradiánoch [mrad]; γm merané zorné pole, vyjadrené v miliradiánoch [mrad]; α zorný uhol zdroja, vyjadrený v miliradiánoch [mrad]; limitujúca apertúra: plocha kruhu, v ktorom sa priemeruje ožiarenosť a dávka ožiarenia; G integrovaná žiara: časový integrál žiary v čase za daný čas expozície, vyjadrený ako žiarivá energia na jednotku plochy žiariaceho povrchu na jednotku priestorového uhla vyžarovania v jouloch na štvorcový meter na steradián [J m-2 sr -1]. Tabuľka 2.1: Riziká zo žiarenia Vlnová dĺžka [nm] λ Rozsah žiarenia Postihnutý orgán Riziko Tabuľka limitných hodnôt expozície 180 až 400 UV oko fotochemické poškodenie a tepelné poškodenie 2.2, 2.3 180 až 400 UV koža erytém 2.4 400 až 700 viditeľné oko poškodenie sietnice 2.2 400 až 600 viditeľné oko fotochemické poškodenie 2.3 400 až 700 viditeľné koža tepelné poškodenie 2.4 700 až 1 400 IRA oko tepelné poškodenie 2.2, 2.3 700 až 1 400 IRA koža tepelné poškodenie 2.4 1 400 až 2 600 IRB oko tepelné poškodenie 2.2 2 600 až 106 IRC oko tepelné poškodenie 2.2 1 400 až 106 IRB, IRC oko tepelné poškodenie 2.3 1 400 až 106 IRB, IRC koža tepelné poškodenie 2.4

Tabuľka 2.2 Limitné hodnoty expozície oka laseru - Krátky čas expozície < 10 s Vlnová dĺžka (1) [nm] Apertúra Čas expozície [s] 10-13 – 10-11 10-11 – 10-9 10-9 – 10-7 10-7 – 1,8 · 10-5 1,8 · 10-5 – 5 · 10-5 5 · 10-5 – 10-3 10-3 – 101 UVC 180-280 1 mm pre t<0,3 s; 1,5 · t0,375 pre 0,3<t<10 s E = 3 · 1010 · [W m-2] (3) H = 30 [J m-2] UVB 280-302 303 H = 40 [J m-2] if t < 2,6 · 10-9 potom H = 5,6 · 103 t 0,25 [J m-2 ] (4) 304 H = 60 [J m-2] ak t < 1,3 · 10-8 potom H = 5,6 · 103 t 0,25 [J m-2 ] (4) 305 H = 100 [J m-2] ak t < 1,0 · 10-7 potom H = 5,6 · 103 t 0,25 [J m-2 ] (4) 306 H = 160 [J m-2] ak t < 6,7 · 10-7 potom H = 5,6 · 103 t 0,25 [J m-2 ] (4) 307 H = 250 [J m-2] ak t < 4,0 · 10-6 potom H = 5,6 · 103 t 0,25 [J m-2 ] (4) 308 H = 400 [J m-2] ak t < 2,6 · 10-5 potom H = 5,6 · 103 t 0,25 [J m-2] (4) 309 H = 630 [J m-2] ak t < 1,6 · 10-4 potom H = 5,6 · 103 t 0,25 [J m-2 ] (4) 310 H = 103 [J m-2] ak t < 1,0 · 10-3 potom H = 5,6 · 103 t 0,25 [J m-2 ] (4) 311 H = 1,6·103 [J m-2] ak t < 6,7 · 10-3 potom H = 5,6 · 103 t 0,25 [J m-2 ] (4) 312 H = 2,5·103 [J m-2] ak t < 4,0 · 10-2 potom H = 5,6 · 103 t 0,25 [J m-2 ] (4) 313 H = 4,0·103 [J m-2] ak t < 2,6 · 10-1 potom H = 5,6 · 103 t 0,25 [J m-2] (4) 314 H = 6,3·103 [J m-2] ak t < 1,6 · 100potom H = 5,6 · 103 t 0,25 [J m-2 ] (4) UVA 315-400 H = 5,6 ·103 t0,25 [J m-2] (Viditeľné a IRA) 400-700 7 mm H = 1,5·10-4CE [Jm-2] H = 2,7·104 t0,75 CE [Jm-2] H = 5·10-3 CE [Jm-2] H = 18 · t0,75 CE [Jm-2] 700-1 050 H = 1,5·10-4 CA CE [Jm-2] H=2,7·104 t0,75 CA CE [Jm-2] H = 5·10-3 CA CE [Jm-2] H = 18 · t0,75 CA CE [Jm-2] 1 050-1 400 H = 1,5·10-3 CC CE [Jm-2] H =2,7·105 t0,75 CC CE [Jm-2] H = 5·10-2 CC CE [Jm-2] H = 90 · t0,75 CC CE [Jm-2] IRB & IRC 1 400-1 500 (2) E = 1012 [W m-2] (3) H = 103 [Jm-2] H=5,6·103 · t0,25 [Jm-2] 1 500-1 800 E = 1013 [W m-2] (3) H = 104 [Jm-2] 1 800-2 600 E = 1012 [W m-2] (3) H = 103 [Jm-2] H=5,6·103 · t0,25 [Jm-2] 2 600-106 E = 1011 [W m-2] (3) H=100 [Jm-2] H = 5,6·103 · t0,25 [Jm-2]

Tabuľka 2.3 Limitné hodnoty expozície oka laseru - Dlhý čas expozície ≥ 10 s Vlnová dĺžka (5) [nm] Apertúra Čas expozície [s] 101 – 102 102 – 104 104 – 3 · 104 UVC 180-280 3,5 mm H = 30 [J m-2] UVB 280-302 303 H = 40 [J m-2] 304 H = 60 [J m-2] 305 H = 100 [J m-2] 306 H = 160 [J m-2] 307 H = 250 [J m-2] 308 H = 400 [J m-2] 309 H = 630 [J m-2] 310 H = 1,0 103 [J m-2] 311 H = 1,6 103 [J m-2] 312 H = 2,5 103 [J m-2] 313 H = 4,0 103 [J m-2] 314 H = 6,3 103 [J m-2] UVA 315-400 H = 104 [J m-2] Viditeľné 400 – 700 400 – 600 Fotochemické (6) poškodenie sietnice 7 mm H = 100 CB [Jm-2] (γ = 11 mrad) (8) E = 1CB [Wm-2]; (γ = 1,1 t0,5 mrad) (8) E = 1CB [Wm-2] (γ = 110 mrad) (8) 400 -700 Tepelné (6) poškodenie sietnice ak α < 1,5 mrad potom E = 10 [W m-2] ak α > 1,5 mrad a t ≤ T2 potom H = 18 CE t0.75 [J m-2] ak α > 1,5 mrad a t > T2 potom E = 18 CE T2 -0.25 [W m-2] IRA 700-1 400 7 mm ak α < 1,5 mrad potom E = 10 CA CC [W m-2] ak α > 1,5 mrad a t ≤ T2 potom H = 18 CA CC CE t0,75 [J m-2] ak α > 1,5 mrad a t > T2 potom E = 18 CA CC CE T2 -0,25 [W m-2] (nesmie prekročiť 1 000 W m-2) IRB a IRC 1 400-106 pozri (7) E = 1 000 [Wm-2]

Tabuľka 2.4: Limitné hodnoty expozície kože laseru Vlnová dĺžka (9) [nm] Apertúra Čas expozície [s] < 10-9 10-9 – 10-7 10-7 – 10-3 10-3 – 101 101 – 103 103 – 3 · 104 UV (A, B, C) 180-400 3,5 mm E = 3 · 1010 [W m-2] Rovnaké ako limity expozície oka Viditeľné a IRA 400-700 3,5 mm E = 2 · 1011 [W m-2] H = 200 CA [J m-2] H = 1,1 · 104 CA t 0,25 [J m-2] E = 2 · 103 CA [W m-2] 700-1 400 E = 2 · 1011 CA [W m-2] IRB a IRC 1 400-1 500 E = 1012 [W m-2] Rovnaké ako limity expozície oka 1 500-1 800 E = 1013 [W m-2] 1 800-2 600 E = 1012 [W m-2] 2 600-106 E = 1011 [W m-2]

Tabuľka 2.5: Použité opravné faktory a iné výpočtové parametre Parameter uvedený v ICNIRP Platná spektrálna oblasť (nm) Hodnota CA λ < 700 CA = 1,0 700-1 050 CA = 100,002(λ — 700) 1 050-1 400 CA = 5,0 CB 400-450 CB = 1,0 450-700 CB = 100,02(λ — 450) CC 700-1 150 CC = 1.0 1 150-1 200 CC = 100,018(λ — 1150) 1 200-1 400 CC = 8,0 T1 λ < 450 T1 = 10 s 450-500 T1 = 10 · [100,02 ( λ — 450)] s λ > 500 T1 = 100 s Parameter uvedený v ICNIRP Platný pre biologický účinok Hodnota αmin všetky tepelné účinky αmin = 1,5 mrad Parameter uvedený v ICNIRP Platný uhlový rozsah (mrad) Hodnota CE α < αmin CE = 1,0 αmin < α < 100 CE = α/αmin α > 100 C E = α2 /(αmin · αmax ) mrad s αmax = 100 mrad T2 α < 1,5 T2 = 10 s 1,5 < α < 100 T2 = 10 · [10(α — 1,5)/98,5] s α > 100 T2 = 100 s Parameter uvedený v ICNIRP Platný časový rozsah expozície (s) Hodnota γ t ≤ 100 γ = 11 [mrad] 100 < t < 104 γ = 1,1 t 0, 5 [mrad] t > 104 γ = 110 [mrad] Tabuľka 2.6: Korekcia na opakované expozície Každé z nasledujúcich troch všeobecných pravidiel by sa malo uplatňovať pri všetkých opakovaných expozíciách, ku ktorým dochádza pri opakovaných impulzoch alebo skenovacích laserových systémoch: 1. Ožiarenie akýmkoľvek jedným impulzom v slede impulzov by nemalo prekročiť limitnú hodnotu expozície pre jeden impulz s časom trvania takéhoto pulzu. 2. Ožiarenie akoukoľvek skupinou impulzov (alebo podskupinou súsledných impulzov) dodaných v čase t by nemalo prekročiť limitnú hodnotu expozície pre čas t. 3. Ožiarenie akýmkoľvek jedným impulzom v rámci skupiny impulzov by nemalo prekročiť limitnú hodnotu expozície pre jeden impulz, vynásobenú faktorom kumulatívnej tepelnej korekcie Cp=N-0,25, ak N je počet impulzov. Toto pravidlo sa vzťahuje len na limity expozície na ochranu proti tepelnému poškodeniu, kde sa všetky impulzy dodané v menej ako Tmin považujú za jeden impulz. Parameter Platná vlnová dĺžka (nm) Hodnota Tmin 315 < λ ≤ 400 Tmin = 10-9 s (= 1 ns) 400 < λ ≤ 1 050 Tmin = 18 · 10-6 s (= 18 μs) 1 050 < λ ≤ 1 400 Tmin = 50 · 10-6 s (= 50 μs) 1 400 < λ ≤ 1 500 Tmin = 10-3 s (= 1 ms) 1 500 < λ ≤ 1 800 Tmin = 10 s 1 800 < λ ≤ 2 600 Tmin = 10-3 s (= 1 ms) 2 600 < λ ≤ 106 Tmin = 10-7 s (= 100 ns) (1) Ak je vlnová dĺžka lasera pokrytá dvoma limitmi, použije sa prísnejší. (2) Ak 1 400 ≤ λ < 105 nm: priemer apertúry = 1 mm pre t ≤ 0,3 s a 1,5 t0,375 mm pre 0,3 s < t < 10 s; ak 105 ≤ λ < 106 nm: priemer apertúry = 11 mm. (3) Pre nedostatok údajov o týchto dĺžkach impulzov ICNIRP odporúča použiť limity pre čas ožiarenosti pre 1 ns. (4) Tabuľka stanovuje hodnoty pre jednoduché laserové impulzy. V prípade viacerých laserových impulzov trvania laserových impulzov, ktoré patria do intervalu Tmin (uvedené v tabuľke 2.6), sa musia spočítať a výsledná hodnota času sa musí doplniť namiesto t vo vzorci: 5,6 · 103 t 0,25. (5) Ak je vlnová dĺžka laseru alebo iná charakteristika lasera pokrytá dvoma limitmi, použije sa prísnejší. (6) Pre malé zdroje, ktoré tvoria uhol 1,5 mrad alebo menej, sa dva limity E pre viditeľné žiarenie 400 až 600 nm redukujú na tepelné limity 10s ≤ t < T1 a fotochemické limity na dlhšie obdobie. K T1 a T2 pozri tabuľku 2.5. Limit pre fotochemické poškodenie sietnice sa môže tiež vyjadriť ako integrál žiarenia v čase G = 106 CB [J m-2 sr-1] pre t > 10 s až do t = 10 000 s a L = 100 CB [W m-2 sr-1] pre t > 10 000 s. Na meranie G a L sa musí ako priemerné zorné pole použiť γm. Oficiálna hranica medzi viditeľným a infračerveným žiarením je 780 nm, ako to vymedzila CIE. Stĺpec s menami pásiem vlnovej dĺžky slúži len na lepší prehľad pre používateľa. (Symbol G používa CEN; symbol Lt používa CIE; symbol LP používajú IEC a CENELEC.) (7) Pre vlnovú dĺžku 1 400 – 105 nm: priemer apertúry = 3,5 mm; pre vlnovú dĺžku 105 – 106 nm: priemer apertúry = 11 mm. (8) Pre meranie hodnoty expozície sa γ definuje takto: Ak α (zorný uhol zdroja) > γ (hraničný priestorový uhol, vyznačený v zátvorkách v príslušnom stĺpci), meracie zorné pole γm má mať danú hodnotu γ. (Ak sa použije väčšie meracie zorné pole, riziko by sa malo nadhodnotiť.) Ak α < γ, meracie zorné pole γm musí byť dostatočne veľké, aby úplne zahrnulo zdroj, ale inak nie je obmedzené a môže byť väčšie ako γ. (9) Ak je vlnová dĺžka lasera alebo iná charakteristika lasera pokrytá dvoma limitmi, použije sa prísnejší.